หมูกะทะ หน้าปากซอยจรัญสนิทวงศ์ 1 ค่ะ เป็นบุฟเฟ่ต์คนละ 89 บาท มีอาหารหลากหลายดี ที่เด่นคือพวกซีฟู้ดต่างๆ ทั้งกุ้ง หอย ปู ปลาเผา สดๆ 

นอกจากนี้ยังมีอาหารตามสั่งด้วยค่ะ ที่เราสั่งก็มีทั้งกุ้งอบวุ้นเส้น ยำวุ้นเส้น ซึ่งยอมรับว่าอร่อย นอกจากนี้ก็ยังมีอาหารตามสั่งทั้งหลาย ข้าวหน้าเป็ด สลัดผัก แล้วก็พวกข้าวผัด ขนมจีนด้วย 

น้ำจิ้มของเขามี 3 อย่างคือน้ำจิ้มซีฟู้ด น้ำจิ้มแจ่วแล้วก็น้ำจิ้มสุกี้ ชอบทุกอย่างเลย ตบท้ายของหวานก็มีหมด ท้ั้งไอศกรีม ของหวานเย็น ผลไม้ 

พอเช็กบิลแล้ว กิน 2 คน ก็ 365 บาทนะคะ 
เพราะเราสั่งเป๊ปซี่กับน้ำแข็ง น้ำเขาก็คิดแพงอยู่ รวมกันก็ร้อยกว่าบาทได้ แล้วก็น้ำผลไม้ เราสั่งผลไม้ปั่นด้วยค่ะ เป็นแอปเปิ้ลเขียวปั่น แก้ว 39 บาทแน่ะค่ะ

แต่ก็โอเคเลย น้ำจิ้มโอเค ชอบที่สุดคือซีฟู้ด โดยเฉพาะกุ้ง ไม่ต้องไปไกลที่ไหน จรัญ 1 นี่แหละ ก็ได้บรรยากาศร้านอาหารซีฟู้ดแล้ว ในราคาที่ไม่แพงเกินไปค่ะ 

อ๋อ แล้วที่นี่เขาจะมีการแสดงบนเวทีด้วยนะคะ ทั้งนักร้องมาร้องเพลง แล้วก็ตลก บางทีวันสำคัญๆ ก็มีปาร์ตี้กันสนุกสนาน ทั้งอิ่มทั้งเพลินทีเดียวแหละ  